Sagen kort

Ny forklaring

Skattestyrelsen opdagede i undersøgelsen af udbyttesagen, at advokatfirmaet Bech-Bruun i både 2014 og 2015 havde rådgivet en af sagens hovedmistænkte, den tyske North Channel Bank.

29. oktober skrev skatteminister Karsten Lauritzen (V) til Bech-Bruun og bad dem forklare, hvordan den opdagelse hænger sammen med, at samme advokatfirma skrev under på, at de ikke havde interessekonflikter i sagen, da det i begyndelsen af 2017 blev valgt til at gennemføre advokatundersøgelsen om udbyttesagen for Skatteministeriet.

2. november svarede Bech-Bruun skatteministeren: Vi kendte ikke til rådgivningen før vi fik dit brev. Advokatfirmaet beklagede og forklarede, at man ikke ville have påtaget sig advokatundersøgelsen, hvis man havde kendt til rådgivningen.

10. november: Skatteministeren beder Advokatnævnet undersøge, om Bech-Bruun var inhabil som undersøger af udbyttesagen.

11. november: Bech-Bruun har nu undersøgt sagen grundigere og ændrer forklaring. Den del af rådgivningen, som handlede om aktietransaktioner og refusion af udbytteskat, stod et andet advokatfirma for – og alt var i øvrigt lovligt.

Vis mere